La Carrera Solidària a favor d'UNICEF “Pels drets de la Infància” congrega al voltant de 700 persones
07 de març 2017

![Imagen 1](/media/ojekbtjr/92-carrera-2.jpg)![Imagen 2](/media/mxfmqnto/92-podium-carrera.jpg)

​

El passat diumenge, i després de dos intents suspesos per la pluja, es va celebrar la Carrera Solidària a favor d'UNICEF “Pels drets de la Infància” al Port de Sagunt. La carrera va tindre l’eixida al Casino de la Gerència i va comptar amb una versió familiar de 2.5 km i una altra de 5 km. Organitzada per la regidoria de Joventut, va comptar amb la col·laboració de la regidoria d'Esports i els clubs d'atletisme local, Atletisme Sagunt, Club Camp de Morvedre i CAEM, així com també de les empreses Cronometra i Carrefour.

![](/media/hfof4pdf/92-dsc3224.jpg)  
La carrera va comptar amb la participació de 429 corredors i corredores, 169 dels quals participaren en la carrera de 5 km i altres 260 en la carrera familiar de 2.5 km. De tots ells, 130 xiquets i xiquetes van participar i van rebre tots i totes la seua medalla com a premi. A més a més, moltes persones es van acostar al Casino a disfrutar d’esta jornada lúdica, on van poder participar en les diferents activitats que estaven previstes en este espai, com diversos castells inflables, un contacontes musical, pintacares, un circuit de bicis boges a més de diferents tallers infantils. En total, al voltant de 700 persones es van donar cita, entre corredors, familiars i públic en general, en este dia de celebració i reivindicació dels drets de la infància. A més, cal destacar que durant la carrera es van recaptar 1.564 euros que es destinaran a UNICEF per a projectes de suport a la població infantil a Síria.

![](/media/ejfjcom3/92-dsc3312-copia.jpg)  
Segons explica el regidor delegat de Joventut, Guillermo Sampedro, **“hem volgut posar el nostre granet d'arena amb este dia de celebració dels avanços aconseguits, però també per a cridar l'atenció sobre la situació dels xiquets i xiquetes més** **desfavorits, així com donar a conéixer els drets de la infància. I també hem volgut celebrar que Sagunt és Ciutat Amiga de la Infància i contribuir a la labor que exerceix UNICEF amb esta col·laboració econòmica”.**

![](/media/3fibbixj/92-_dsc3248.jpg)  
Cal recordar que Sagunt va ser recentment designada Ciutat Amiga de la Infància per UNICEF, segell que va ser lliurat el passat 15 de novembre a Santander. Este reconeixement ve donat per la labor desenvolupada per la regidoria de Joventut en promoure la participació dels xiquets i xiquetes en la vida municipal i en la defensa dels drets de la infància.

*   [](http://www.facebook.com/sharer.php?u=https://aytosagunto.es/va/actualitat/la-carrera-solidaria-a-favor-d-unicef-pels-drets-de-la-infancia-congrega-al-voltant-de-700-persones/ "Facebook")
*   [](http://twitter.com/share?url=https://aytosagunto.es/va/actualitat/la-carrera-solidaria-a-favor-d-unicef-pels-drets-de-la-infancia-congrega-al-voltant-de-700-persones/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-carrera-solidaria-a-favor-d-unicef-pels-drets-de-la-infancia-congrega-al-voltant-de-700-persones/ "Linked In")
*   [](mailto:?body=https://aytosagunto.es/va/actualitat/la-carrera-solidaria-a-favor-d-unicef-pels-drets-de-la-infancia-congrega-al-voltant-de-700-persones/)